Blaze7451/Wiki-th-20250601 huggingface dataset:
เอริง

เอริง หรือ เอริน (Eirin) เป็นชื่อย่อของ องค์การจำแนกและจัดประเภทภาพยนตร์ (เองะ รินริ คิโก; Film Classification and Rating Organization) ซึ่งเป็นหน่วยงานกำกับดูแลด้านภาพยนตร์ในประเทศญี่ปุ่น
เอริงเป็นหน่วยงานกำกับดูแลตนเองโดยไม่สังกัดหน่วยราชการใด ถูกก่อตั้งขึ้นโดยอาศัยจำลองการบริหารรหัสการผลิตของสมาคมผู้ผลิตและผู้จัดจำหน่ายภาพยนตร์แห่งอเมริกา ในเดือนมิถุนายน ค.ศ. 1949 ตามคำแนะนำของกองกำลังยึดครองสหรัฐ โดยแบ่งประเภทภาพยนตร์ออกเป็น 4 ระดับ ตามความเหมาะสมในการรับชมของผู้เยาว์ในวัยต่าง ๆ
เมื่อแรกเริ่ม เอริงถูกก่อตั้งในนาม คณะกรรมการจัดการจรรยาบรรณด้านภาพยนตร์ (Eiga Rinri Kitei Kanri Iinkai) Motion Picture Code of Ethics Committee) ต่อมาในปี ค.ศ. 1956 ได้จัดตั้งขึ้นมาใหม่แทนที่ในชื่อ คณะกรรมการจัดการจริธรรมภาพยนตร์ (Eiga Rinri Kanri Iinkai) ต่อมาในปี ค.ศ. 2007 เปลี่ยนชื่อเป็น คณะกรรมการจริยธรรมภาพยนตร์ (Eiga Rinri Iinkai) ก่อนที่จะถูกยุบและจัดตั้งในฐานะองค์กรอิสระในชื่อปัจจุบัน เมื่อปี ค.ศ. 2017

**ภาพรวม**
เช่นเดียวกับในประเทศอื่น ๆ เอริงได้จัดประเภทภาพยนตร์เพื่อระบุถึงความเหมาะสมของผู้เยาว์ โดยพิจารณาจากเกณฑ์แปดประการ เช่น ภาพยนตร์เรื่องนี้มีเนื้อหาเกี่ยวกับเรื่องเพศหรือความรุนแรงหรือไม่ และการจัดระดับผู้ชมสำหรับภาพยนตร์เรื่องหนึ่งในสี่ระดับ แม้ว่าระดับผู้ชมจะขัดแย้งกันในบางครั้ง แต่ผู้ดูแลของเอริงให้เหตุผลว่า ความเป็นอิสระปกป้องผู้สร้างภาพยนตร์จากทางเลือกที่เข้มงวดกว่า นั่นคือการตรวจพิจารณา (เซ็นเซอร์) จากรัฐบาล
ในระหว่างไตเติลเปิดภาพยนตร์ (ในภายหลัง ส่วนใหญ่เป็นการแสดงคำประกาศลิขสิทธิ์เมื่อภาพยนตร์จบ) ของภาพยนตร์ที่ได้รับการอนุมัติจากเอริง ตราสัญลักษณ์ของเอริงจะปรากฏขึ้นตรงมุมจอของภาพยนตร์หรือข้างชื่อเรื่องภาพยนตร์ เอริงไม่มีอำนาจตามกฎหมายในการห้ามภาพยนตร์ แต่สมาคมเจ้าของโรงภาพยนตร์แห่งญี่ปุ่นห้ามไม่ให้สมาชิกสมาคมฉายภาพยนตร์ที่เอริงไม่ได้จัดระดับผู้ชมไว้

**การจัดระดับภาพยนตร์**
เมื่อวันที่ 1 พฤษภาคม ค.ศ. 1998 ได้แบ่งจัดระดับของภาพยนตร์ไว้สี่ประเภท โดยระดับ R15+ และ R18+ เป็นระดับที่ถูกจำกัด ห้ามผู้เยาว์ที่ยังไม่บรรลุนิติภาวะเข้าชมภาพยนตร์ที่ถูกจำกัดเข้าชม ตลอดจนให้เช่า ขาย หรือจัดแสดงดีวีดี/ภาพยนตร์ที่เผยแพร่แก่ผู้เยาว์ การละเมิดดังกล่าวถือเป็นความผิดทางอาญาและมีการบังคับใช้อย่างเข้มงวด- G: ภาพยนตร์ที่สามารถรับชมได้ทุกวัย- PG12: เนื้อหาบางส่วนอาจไม่เหมาะสำหรับเด็กอายุต่ำกว่า 12 ปี ขอแนะนำให้ผู้ปกครองพาบุตรหลานไปด้วยในระหว่างชมภาพยนตร์ อาจมีเนื้อหาที่มีความรุนแรง เนื้อหาเกี่ยวกับเรื่องเพศ การใช้ยาเสพติด ตลอดจนการดื่มสุรา การสูบบุหรี่ หรือการขับรถในวัยที่ยังไม่บรรลุนิติภาวะ ภาพยนตร์สยองขวัญมักจะได้รับระดับนี้- R15+: จำกัดเฉพาะผู้ชมอายุ 15 ปีขึ้นไปเท่านั้น ห้ามมิให้ผู้ที่มีอายุต่ำกว่า 15 ปีชมภาพยนตร์ อาจมีเนื้อหาที่เกี่ยวข้องกับการกลั่นแกล้ง เนื้อหาที่มีความรุนแรงมากขึ้น เนื้อหาเกี่ยวกับเรื่องเพศที่รุนแรงขึ้น ภาษาที่ไม่เหมาะสม และกิจกรรมที่ก่อเกิดอาชญากรรมในทางอาญา เช่น ยากูซ่า และการปลอมแปลงต่าง ๆ- R18+: จำกัดเฉพาะผู้ชมอายุ 18 ปีขึ้นไปเท่านั้น ห้ามมิให้ผู้ที่มีอายุต่ำกว่า 18 ปีชมภาพยนตร์ อาจมีเนื้อหาที่เป็นการดูหมิ่นความรุนแรง กิจกรรมทางเพศที่โจ่งแจ้ง และการเสพยาเสพติด

**อ้างอิง**

**ดูเพิ่ม**
 ระบบจำแนกประเภทภาพยนตร์ – ภาพรวมของระบบจำแนกประเภทภาพยนตร์ทั่วโลก- องค์การจัดอันดับด้านความบันเทิงทางคอมพิวเตอร์

**แหล่งข้อมูลอื่น**
  เว็บไซต์ทางการ  (ไม่สามารถเข้าชมนอกประเทศญี่ปุ่นได้ จำเป็นต้องใช้ VPN ในการเข้าเว็บไซต์นี้)- EIRIN_JP

หมวดหมู่:หน่วยงานจัดประเภทภาพยนตร์
สโมสรฟุตบอลหญิงโรงเรียนกีฬาจังหวัดนครศรีธรรมราช

สโมสรฟุตบอลหญิงโรงเรียนกีฬาจังหวัดนครศรีธรรมราช เป็นสโมสรฟุตบอลหญิงในประเทศไทย โดยเป็นสโมสรจากจังหวัดนครศรีธรรมราช ปัจจุบันลงเล่นในไทยวีเมนส์ลีก โดยเริ่มต้นส่งทีมเข้าร่วมแข่งขันครั้งแรกในปี 2553 ปัจจุบันใช้สนามกีฬาองค์การบริหารส่วนจังหวัดนครศรีธรรมราช (ชาติตระการโกศล) เป็นสนามเหย้าของสโมสร

**การเปลี่ยนชื่อทีม**
 ทุ่งสง ซิตี้ : พ.ศ.2553 - 2554- สมาคมกีฬาจังหวัดนครศรีธรรมราช : พ.ศ.2555 - 2559- นครศรี เลดี้ เอสเอส : พ.ศ.2560 - 2561- เอ็มเอช นครศรี เลดี้ : พ.ศ.2562 – 2567- โรงเรียนกีฬาจังหวัดนครศรีธรรมราช : พ.ศ.2567 – ปัจจุบัน

**ทีม**

**ทีมปัจจุบัน**
ณ วันที่ 9 กุมภาพันธ์ 2564 ( )
(กัปตัน)

**สโมสรพันธมิตร**

**พันธมิตรในประเทศ**
 เอ็มเอชคอน สุราษฎร์ฯ ซิตี้- เอ็มเอช นครศรี

**แหล่งข้อมูลเพิ่มเติม**
เฟซบุ๊กอย่างเป็นทางการของสโมสร

**อ้างอิง**
นครศรีธรรมราช
หมวดหมู่:สโมสรฟุตบอลหญิงในประเทศไทย
หมวดหมู่:สโมสรกีฬาที่ก่อตั้งในปี พ.ศ. 2553
หมวดหมู่:สโมสรฟุตบอลในจังหวัดนครศรีธรรมราช
หมวดหมู่:สโมสรในไทยวีเมนส์ลีก
หมวดหมู่:การแผลงเป็นอาหรับ

หมวดหมู่:ชาตินิยมอาหรับ
หมวดหมู่:ภาษาอาหรับ
หมวดหมู่:นโยบายภาษา
หมวดหมู่:การกลืนกลายทางวัฒนธรรม
หมวดหมู่:ประวัติศาสตร์อาหรับ
หมวดหมู่:ประวัติศาสตร์แอฟริกาเหนือ
โปเกมอน เทรดดิงการ์ดเกม (วิดีโอเกม)

โปเกมอน เทรดดิงการ์ดเกม (Pokemon Kādo Jī Bī; Pokémon Trading Card Game) เป็นวิดีโอเกมแนวการ์ดสะสมดิจิทัลที่พัฒนาโดยบริษัทฮัดสันซอฟต์และครีเชอส์ จำหน่ายโดยนินเท็นโด ออกจำหน่ายสำหรับเกมบอยคัลเลอร์ ในประเทศญี่ปุ่นในวันที่ 12 พฤศจิกายน พ.ศ. 2541 ในออสตราเลเซียในวันที่ 7 เมษายน พ.ศ. 2543 ในอเมริกาเหนือในวันที่ 10 เมษายน พ.ศ. 2543 และในยุโรปในวันที่ 15 ธันวาคม พ.ศ. 2543 เกมนี้ได้ต้นแบบมาจากเกมการ์ดสะสมจริงของโปเกมอน เทรดดิงการ์ดเกม

**อ้างอิง**

**แหล่งข้อมูลอื่น**
  เว็บไซต์อย่างเป็นทางการ -  เว็บไซต์อย่างเป็นทางการ 
หมวดหมู่:วิดีโอเกมที่ออกวางจำหน่ายในปี พ.ศ. 2541
หมวดหมู่:เกมจากค่ายฮัดสันซอฟต์
หมวดหมู่:เกมสำหรับเกมบอยคัลเลอร์
หมวดหมู่:วิดีโอเกมที่พัฒนาขึ้นในประเทศญี่ปุ่น
หมวดหมู่:วิดีโอเกมเกมไพ่
หมวดหมู่:โปเกมอน เทรดดิงการ์ดเกม
วันที่ระลึกโอกินาวะ

วันที่ระลึกโอกินาวะ (4=วันเซ่นไหว้ดวงวิญญาณ) เป็นวันหยุดราชการเฉพาะในจังหวัดโอกินาวะ ตรงกับวันที่ 23 มิถุนายนของทุกปีในประเทศญี่ปุ่น เพื่อรำลึกถึงความสูญเสียในชีวิตที่เกิดขึ้นระหว่างยุทธการที่โอกินาวะในปี 1945

**ประวัติ**
การสู้รบครั้งใหญ่ที่สุดในสงครามมหาสมุทรแปซิฟิก ระหว่างฝ่ายสัมพันธมิตรและจักรวรรดิญี่ปุ่นในปี 1945 ที่ทำให้ทั้งกองกำลังทหารสหรัฐฯ และญี่ปุ่น รวมถึงประชาชนชาวโอกินาวะกว่า 200,000 คนเสียชีวิตจากยุทธการครั้งนี้ ในวันที่ 23 มิถุนายนหลังจากการฆ่าตัวตายได้ไม่นาน การสืบสวนในครั้งนั้นเชื่อว่าได้ฆ่าตัวตายในวันที่ 22 มิถุนายน แต่หลังจากการสืบสวนใหม่ ทำให้ทราบว่าฆ่าตัวตายในวันที่ 23 มิถุนายน พลเอก มิตสึรุ อูชิจิมะ และเสนาธิการกองทัพจักรวรรดิญี่ปุ่นได้ฆ่าตัวตาย ทำให้การสู้รบจบลง 16 ปีให้หลังจากเหตุการณ์ดังกล่าว รัฐบาลหมู่เกาะรีวกีวได้ประกาศให้วันที่ 23 มิถุนายนของทุกปีเป็นวันหยุดราชการในจังหวัดโอกินาวะเพื่อรำลึกถึงแก่ผู้เสียชีวิตในสงครามดังกล่าว

**พิธีรำลึก**
ในทุก ๆ ปี จะมีการจัดพิธีรำลึกแก่ผู้สูญเสียที่อุทยานแห่งชาติโอกินาวะเซ็นเซกิ ในจังหวัดโอกินาวะ ซึ่งมีศิลาฤกษ์แห่งสันติภาพตั้งอยู่ โดยตั้งแต่เช้า ครอบครัวของทหารผ่านศึกจะมารวมตัวกัน ยืนสงบนิ่งและตั้งจิตอธิษฐาน นายกรัฐมนตรีจะกล่าวสุนทรพจน์ในพิธีรำลึก

**อ้างอิง**
หมวดหมู่:วันหยุดในญี่ปุ่น
หมวดหมู่:จังหวัดโอกินาวะ
หมวดหมู่:ยุทธการที่โอกินาวะ
หมวดหมู่:วันรำลึก
หมวดหมู่:วันสำคัญในเดือนมิถุนายน
มาริโอปาร์ตี: ไอแลนด์ทัวร์

มาริโอปาร์ตี: ไอแลนด์ทัวร์ (Mario Pātī Airando Tsuā Mario Party: Island Tour) เป็นวิดีโอเกมแนวปาร์ตี พัฒนาโดย NDcube และจัดจำหน่ายโดยนินเท็นโด สำหรับเครื่องนินเท็นโด 3ดีเอส เป็นเกมพกพาลำดับที่สามในชุดเกม มาริโอปาร์ตี ตัวเกมได้ประกาศเปิดตัวโดยซาโตรุ อิวาตะ ในการนำเสนอนินเท็นโดไดเร็ค ในเดือนเมษายน 2013 และวางจำหน่ายในอเมริกาเหนือในเดือนพฤศจิกายน 2013 ในยุโรปและออสเตรเลียในเดือนมกราคม 2014 และในญี่ปุ่นในเดือนมีนาคม 2014 ตัวเกมประกอบด้วยเกมกระดานทั้งหมดเจ็ดกระดาน โดยแต่ละกระดานมีคุณสมบัติพิเศษเฉพาะของตนเอง และมินิเกมใหม่อีก 81 เกม ตัวเกมยังมีเกมที่ตามออกมาด้วยคือเกม มาริโอปาร์ตี 10 ซึ่งวางจำหน่ายสำหรับเครื่องวียูในปี 2015

**อ้างอิง**

**แหล่งข้อมูลอื่น**
หมวดหมู่:วิดีโอเกมที่ออกวางจำหน่ายในปี พ.ศ. 2556
หมวดหมู่:เกมมารีโอปาร์ตี
หมวดหมู่:เกมสำหรับนินเท็นโด 3ดีเอส
หมวดหมู่:วิดีโอเกมที่พัฒนาขึ้นในประเทศญี่ปุ่น
หมวดหมู่:มาริโอปาร์ตี
วัดบึงทองหลาง (จังหวัดฉะเชิงเทรา)

วัดบึงทองหลาง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลศาลาแดง อำเภอบางน้ำเปรี้ยว จังหวัดฉะเชิงเทรา อยู่บนเนื้อที่ 14 ไร่ 3 งาน 80 ตารางวา ปัจจุบันมี พระครูวาปีสารคุณ เป็นเจ้าอาวาส
วัดบึงทองหลาง เดิมชื่อ วัดปากบึงทองหลางเฒ่า แต่เดิมคงเป็นที่รกร้าง เป็นพื้นที่ราบลุ่ม มีบ่อและสระน้ำขนาดใหญ่ มีต้นทองหลางขึ้นอยู่จำนวนมาก ที่ตั้งเดิมของวัดอยู่ทางทิศใต้ของบริเวณวัดในปัจจุบัน ตั้งวัดเมื่อ พ.ศ. 2430 ในรัชสมัยพระบาทสมเด็จพระจุลจอมเกล้าเจ้าอยู่หัว ตามหลักฐานเอกสารบันทึกหนังสือจดหมายเหตุเรื่องเปิดรถไฟสายตะวันออกและสายเหนือและเสด็จพระราชดำเนินประพาสเมืองฉะเชิงเทราเมื่อปี ร.ศ. 126 ตามบันทึกหนังสือจดหมายเหตุ พระบาทสมเด็จพระจุลจอมเกล้าเจ้าอยู่หัวได้ทรงเสด็จพระราชดำเนินกลับด้วยเรือแจวมาตามลำคลองคลองนครเนื่องเขตและได้แวะพักขึ้นเสวยพระกระยาหารและพักแรมที่ท่าน้ำวัดบึงทองหลาง ก่อนเสด็จพระราชดำเนินกลับสู่พระนครตามบันทึกในยามรุ่ง
เมื่อแรกสร้างวัดมีสิ่งปลูกสร้างได้แก่ กุฏิ 4 หลัง ศาลาท่าน้ำ 2 หลัง และอุโบสถ 1 หลัง สร้างวัดโดยท่านพระยามหานุภาพ และท่านหลวงนรากรณ์ อนุรักษ์ และนางแตงกวย นรากรณ์อนุรักษ์ ภายหลังพุทธศาสนิกชนพร้อมด้วยคณะสงฆ์และเจ้าอาวาสวัดได้มีการร่วมกันพัฒนาสร้างอาคารกุฏิเป็นศาสนะสมบัติตามลำดับ จนวัดได้รับพระราชทานวิสุงคามสีมาเมื่อวันที่ 8 กุมภาพันธ์ พ.ศ. 2492 วัดบึงทองหลางได้รับเลือกเป็นวัดพัฒนาตัวอย่าง เมื่อ พ.ศ. 2539 ปูชนียวัตถุที่สำคัญ ได้แก่ หลวงพ่อบึงทอง และ รอยพระพุทธบาทจำลอง 
ด้านการศึกษาทางวัดมีการเปิดสอนโรงเรียนพระปริยัติธรรม แผนกธรรม และจัดให้มีการอบรมนักเรียนในเขตของวัดและเขตหนองจอกทุกวันศุกร์ มีการส่งเสริมการจัดกิจกรรมในวันสำคัญทางศาสนาทุกเทศกาล วัดยังมีการอนุรักษ์พันธุ์ปลาน้ำจืดมากมายหลายชนิด ได้แก่ปลาตะเพียนทอง ปลาสวายตัวขนาดใหญ่ เป็นต้น

**รายนามเจ้าอาวาส**
 พระอธิการใย พ.ศ. 2430- พระกัลยาณคุณาภรณ์ พ.ศ. 2470 - พระครูนิสิต พ.ศ. 2511- พระครูมงคลธรรมวิจารณ์ พ.ศ. 2518- พระครูวาปีสารคุณ พ.ศ. 2543

**อ้างอิง**
บึงทองหลาง
ฟีบี บริดเจอรส์

ฟีบี บริดเจอรส์ (Phoebe Bridgers; เกิด 17 สิงหาคม 2537) เป็นนักร้องนักแต่งเพลงชาวอเมริกัน จากลอสแอนเจลิส สหรัฐ เธอได้ทำและออกสตูดิโออัลบั้มแรกในชื่อ สเตรนเจอร์อินดิแอลป์ (2560), ตามด้วย พันนิชเชอร์ (2563), ที่ทำให้บริดเจอรส์ได้รับการยกย่องอย่างกว้างขวาง และได้รับการเสนอชื่อเข้าชิงรางวัลแกรมมี ในสาขาศิลปินหน้าใหม่ยอดเยี่ยม.
บริดเจอรส์นั้นยังเป็นสมาชิกของวงดนตรีบอยจีเนียส (ร่วมกับจูเลียน เบเคอร์ และลูซี ดาคัส) และวงดนตรีเบตเทอร์ออบลิเวียนคอมมิวนิตีเซ็นเตอร์ (ร่วมกับ คอเนอร์ ออเบอรสท์)

**ผลงานเพลง**
 สเตรนเจอร์อินดิแอลป์ (2560)- พันนิชเชอร์ (2563)

**คอนเสิร์ตทัวร์**
สเตรนเจอร์อินดิแอลป์ทัวร์ (2560-2561)
*ทัวร์ปีค.ศ. 2018 (ร่วมกับบอยจีเนียส) (2561)
*ทัวร์ปีค.ศ. 2019 (ร่วมกับเบตเทอร์ออบลิเวียนคอมมิวนิตีเซ็นเตอร์) (2562)
*รียูเนียนทัวร์ (2564)

**อ้างอิง**
หมวดหมู่:บุคคลที่เกิดในปี พ.ศ. 2537
หมวดหมู่:นักร้องอเมริกัน
หมวดหมู่:บุคคลจากแพซาดีนา
หมวดหมู่:อุบัติเหตุทางการบินในประเทศจีน

จีน
จีน
หมวดหมู่:อุบัติเหตุในประเทศจีน
หมวดหมู่:การขนส่งในประเทศจีน
หมวดหมู่:การบินในประเทศจีน
ซูเปอร์โปเกมอนสแครมเบิล

ซูเปอร์โปเกมอนสแครมเบิล (Supa Pokémon Sukuranburu) หรือ โปเกมอน รัมเบิลบลาสต์ (Pokémon Rumble Blast) ในชื่อภาษาต่างประเทศ เป็นวิดีโอเกมแนวแอ็กชันเล่นตามบทบาทและอัดศัตรูที่พัฒนาโดยบริษัทแอมเบรลลา จำหน่ายโดยบริษัท โปเกมอน จำกัดและนินเท็นโด ออกจำหน่ายสำหรับนินเท็นโด 3ดีเอส ในประเทศญี่ปุ่นในวันที่ 11 สิงหาคม พ.ศ. 2554 ในอเมริกาเหนือในวันที่ 24 ตุลาคม พ.ศ. 2554 และ ในยุโรปในวันที่ 2 ธันวาคม พ.ศ. 2554 เป็นภาคต่อของโปเกมอนสแครมเบิล ในยุโรปใช้ชื่อเกมนี้ว่า ซูเปอร์โปเกมอนรัมเบิล (Super Pokémon Rumble)
ได้รับการจำหน่ายอีกครั้งในรูปแบบดิจิทัลดาวน์โหลดของบริการนินเท็นโด อีช็อป ของนินเท็นโด 3ดีเอส ในยุโรปในวันที่ 29 พฤศจิกายน พ.ศ. 2555 ในอเมริกาเหนือในวันที่ 20 ธันวาคม พ.ศ. 2555 และ ในประเทศญี่ปุ่นในวันที่ 30 มกราคม พ.ศ. 2556

**อ้างอิง**

**แหล่งข้อมูลอื่น**
  เว็บไซต์อย่างเป็นทางการ -  เว็บไซต์อย่างเป็นทางการ 
หมวดหมู่:วิดีโอเกมที่ออกวางจำหน่ายในปี พ.ศ. 2554
หมวดหมู่:เกมผลิตโดยแอมเบรลลา
หมวดหมู่:เกมสำหรับนินเท็นโด 3ดีเอส
หมวดหมู่:วิดีโอเกมที่พัฒนาขึ้นในประเทศญี่ปุ่น
ซีเอเอซีแอร์ไลน์

ซีเอเอซีแอร์ไลน์ (p=Zhōngguó mínháng; CAAC Airlines) เป็นสายการบินสัญชาติจีนในอดีต มีฐานะเป็นสายการบินในสังกัดของสำนักงานการบินพลเรือนแห่งประเทศจีน (ซีเอเอซี) และสายการบินพาณิชย์เพียงสายการบินเดียวในประเทศจีนในขณะนั้น ก่อตั้งขึ้นเมื่อวันที่ 17 กรกฎาคม ค.ศ. 1952 โดยใช้ชื่อ "บริษัทการบินประชาชนจีน" (p=Zhōngguó rénmín hángkōnggōngsī; People's Aviation Company of China) และถูกผนวกรวมกับซีเอเอซีเมื่อวันที่ 9 มิถุนายน ค.ศ. 1953 ซีเอเอซีแอร์ไลน์ปิดตัวและแยกออกเป็นหกสายการบินใน ค.ศ. 1988 แยกตามภูมิภาคที่ตั้ง ซึ่งต่อมาสายการบินดังกล่าวได้ควบรวมกิจการจนเหลือเพียงสามสายการบินหลักได้แก่แอร์ไชนา (ปักกิ่ง) ไชนาเซาเทิร์นแอร์ไลน์ (กว่างโจว) และไชนาอีสเทิร์นแอร์ไลน์ (เซี่ยงไฮ้)
ซีเอเอซีเริ่มดำเนินเส้นทางบินระหว่างประเทศเป็นครั้งแรกใน ค.ศ. 1962 โดยเริ่มจากกลุ่มประเทศคอมมิวนิสต์ได้แก่สหภาพโซเวียต มองโกเลีย เกาหลีเหนือ ลาว พม่า บังกลาเทศ เวียดนามเหนือ และกัมพูชา และขยายไปยังสหรัฐอเมริกา ออสเตรเลีย และประเทศอื่น ๆ ในทวีปยุโรปและภูมิภาคตะวันออกกลาง ในช่วงกลางทศวรรษ 1980 โดยใช้เครื่องบินโบอิงเป็นหลัก ในขณะที่เส้นทางบินไปยังยุโรปตะวันออกจะใช้เครื่องบินที่ผลิตในสหภาพโซเวียต
เครื่องบินของซีเอเอซีจะมีลำตัวสีขาว มีธงชาติจีนประดับส่วนหาง มีแถบสีน้ำเงินสองแถบขนาบแต่ละข้าง และประดับด้วยตราสัญลักษณ์ของซีเอเอซีและลายมือพู่กันจีนของอดีตประธานคณะมนตรีรัฐกิจโจว เอินไหล

**หลังปิดกิจการ**
ซีเอเอซีแอร์ไลน์ยุติการดำเนินงานใน ค.ศ. 1988 และแยกออกเป็นหกสายการบินตามที่ตั้งทางภูมิศาสตร์ ได้แก่- แอร์ไชนา (สายการบินประจำชาติในปัจจุบัน) มีฐานที่กรุงปักกิ่งและใช้รหัสสายการบินต่อจากซีเอเอซีแอร์ไลน์- ไชนาเซาท์เวสต์แอร์ไลน์ มีฐานที่นครเฉิงตู ควบรวมกับแอร์ไชนาใน ค.ศ. 2002- ไชนาอีสเทิร์นแอร์ไลน์ มีฐานที่นครเซี่ยงไฮ้- ไชนานอร์ทเวสต์แอร์ไลน์ มีฐานที่นครซีอาน ควบรวมกับไชนาอีสเทิร์นแอร์ไลน์ใน ค.ศ. 2002- ไชนาเซาเทิร์นแอร์ไลน์ มีฐานที่นครกว่างโจว- ไชนานอร์ทเทิร์นแอร์ไลน์ มีฐานที่นครเฉิ่นหยาง ควบรวมกับไชนาเซาเทิร์นแอร์ไลน์ใน ค.ศ. 2003

**คลังภาพ**

**อ้างอิง**
หมวดหมู่:สายการบินสัญชาติจีน
หมวดหมู่:สายการบินที่ก่อตั้งในปี พ.ศ. 2495
หมวดหมู่:สายการบินที่ปิดกิจการ
เทศบาลตำบลยะรัง

เทศบาลตำบลยะรัง เป็นเทศบาลตำบลซึ่งมีอาณาเขตครอบคลุมพื้นที่บางส่วนของหมู่ที่ 3–5 ของตำบลยะรัง และพื้นที่บางส่วนของหมู่ที่ 1 ของตำบลปิตูมุดี ในอำเภอยะรัง จังหวัดปัตตานี เดิมมีฐานะเป็นสุขาภิบาลยะรังที่จัดตั้งขึ้นใน พ.ศ. 2499 ซึ่งเป็นสุขาภิบาลแห่งเดียวของอำเภอยะรัง แล้วได้รับการจัดตั้งเป็นเทศบาลตำบลใน พ.ศ. 2542 ปัจจุบันในเขตเทศบาลมีประชากร 5,044 คน
พื้นที่เทศบาลตำบลอยู่บริเวณเขตศูนย์ราชการต่าง ๆ ของอำเภอยะรัง อยู่ห่างจากศาลากลางจังหวัดปัตตานีประมาณ 15 กิโลเมตร อยู่ห่างจากกรุงเทพมหานครประมาณ 1,045 กิโลเมตรตามถนนเพชรเกษม มีพื้นที่รับผิดชอบ 3.650 ตารางกิโลเมตร หรือคิดเป็นพื้นที่ 2,281.25 ไร่ ประกอบไปด้วยหมู่บ้านในเขตตำบลยะรัง ซึ่งครอบคลุมพื้นที่บางส่วนของ 3 หมู่บ้าน ได้แก่ บ้านบินยาลีมอ บ้านปายอเมาะสูเม็ง บ้านพงสะตา และหมู่บ้านในเขตตำบลปิตูมุดี ซึ่งครอบคลุมพื้นที่บางส่วนของ 1 หมู่บ้าน ได้แก่ หมู่ 1 บ้านชามู

**อ้างอิง**

**แหล่งข้อมูลอื่น**
  เว็บไซต์เทศบาลตำบลยะรัง
ยะรัง
ยะรัง
หมวดหมู่:อำเภอยะรัง
แม่น้ำด่งนาย

แม่น้ำด่งนาย (italics=no help=no) เป็นแม่น้ำในประเทศเวียดนามที่มีต้นกำเนิดในภูมิภาคที่สูงตอนกลางทางตอนใต้ของประเทศ มีความยาวประมาณ 586 กิโลเมตร ทำให้เป็นแม่น้ำที่ยาวที่สุดในเวียดนาม แม่น้ำนี้เป็นที่มาของชื่อจังหวัดด่งนาย
ชื่อดั้งเดิมของแม่น้ำ "นงหนั่ย" แปลมาจากภาษาเขมร ซึ่งหมายถึงหนองน้ำเค็มตื้น

**ภูมิศาสตร์**
แม่น้ำด่งนายไหลผ่านจังหวัดเลิมด่ง ดั๊กนง บิ่ญเฟื้อก ด่งนาย บิ่ญเซือง และนครโฮจิมินห์ มีความยาวกว่า 437 กม. และมีที่ราบลุ่มแม่น้ำพื้นที่ 38,600 กม.² หากคำนวณจากแหล่งกำเนิดแม่น้ำดาเดิง ตัวแม่น้ำยาว 586 กม. แม่น้ำด่งนายไหลลงสู่ทะเลทางตะวันออกในอำเภอเกิ่นเส่อ
หลังจากบรรจบกับแม่น้ำแบ้แล้ว แม่น้ำด่งนายจะเป็นพรมแดนธรรมชาติระหว่างจังหวัดด่งนายทางตะวันออกกับจังหวัดบิ่ญเซืองทางฝั่งตะวันตก แม่น้ำไหลผ่านเมืองเบียนฮหว่า จากนั้นไหลไปตามเขตแดนระหว่างด่งนายและนครโฮจิมินห์

**ไฟฟ้าจากพลังงานน้ำ**
เขื่อนไฟฟ้าพลังน้ำขนาดใหญ่ในลุ่มน้ำด่งนายได้แก่:- บนแม่น้ำด่งนายสายหลัก: เขื่อนจิอาน, ด่งนาย 1, ด่งนาย 2, ด่งนาย 3, ด่งนาย 4, ด่งนาย 5, ด่งนาย 6 (อยู่ระหว่างก่อสร้าง), และ ด่งนาย 6A (อยู่ระหว่างก่อสร้าง) ยังมีการถกเถียงกันเกี่ยวกับโครงการด่งนาย 6 และ 6A เนื่องจากมีแนวโน้มว่าจะมีผลกระทบอย่างมีนัยสำคัญต่อความหลากหลายทางชีวภาพของอุทยานแห่งชาติก๊าตเตียน- แม่น้ำแบ้: เขื่อนท๊ากเมอ, เขื่อนเกิ่นเดิน- แม่น้ำไซง่อน: ทะเลสาบเซิ่วเตี๊ยง- แม่น้ำดาญีม: เขื่อนดาญีม, เขื่อนดั่ยนิญ- แม่น้ำลาง่า: เขื่อนฮ่ามถ่วน-ดามี 

**ระเบียนภาพ**

**อ้างอิง**
ด่งนาย
ฮีร์ (ประเทศอิหร่าน)

ฮีร์ (هير) เป็นเมืองในอำเภอฮีร์ เทศมณฑลแอร์แดบีล จังหวัดแอร์แดบีล ประเทศอิหร่าน จากสำมะโน พ.ศ. 2549 เมืองนี้มีประชากร 2,588 คนใน 663 ครัวเรือน  

**อ้างอิง**
หมวดหมู่:เมืองในประเทศอิหร่าน
อำเภอกลาง (เทศมณฑลแอแบร์คูฮ์)

อำเภอกลางของจังหวัดแอร์แบคูฮ์ (بخش مرکزی شهرستان ابرکوه) เป็นอำเภอในเทศมณฑลแอแบร์คูฮ์ จังหวัดแยซด์ ประเทศอิหร่าน จากสำมะโน พ.ศ. 2549 อำเภอนี้มีประชากร 29,609 คนใน 8,238 ครัวเรือน อำเภอนี้มีเมืองแค่เมืองเดียวคือแอแบร์คูฮ์ และ 2 ตำบลคือตำบลแฟรอเฆและตำบลทีร์เจร์ด

**อ้างอิง**
กลาง
หมวดหมู่:เทศมณฑลแอแบร์คูฮ์
แอแบร์คูฮ์

แอแบร์คูฮ์ (ابرکوه) เป็นเมืองและเมืองหลักในเทศมณฑลแอแบร์คูฮ์ จังหวัดแยซด์ ประเทศอิหร่าน จากสำมะโน พ.ศ. 2559 เมืองนี้มีประชากร 27,524 คนใน 5,880 ครัวเรือน
แอแบร์คูฮ์ตั้งอยู่ที่ความสูง 1,510 เมตร (4,954 ฟุต) และเป็นที่ตั้งของแซร์เวแอแบร์คูฮ์ ต้นไซปรัสโบราณที่ยังมีชีวิตอยู่

**ชื่อ**
จากข้อมูลของแฮมดอลลอฮ์ มูสแทวฟีใน ค.ศ. 1340 ประวัติคำแนวพื้นบ้านของแอแบร์คูฮ์มาจากคำว่า แบร์ คูฮ์ แปลว่า "บนภูเขา" มูสแทวฟีกล่าวว่าพื้นที่เมืองเดิมเคยอยู่บนเนิน แต่ต่อมาย้ายลงไปยังที่ราบ

**อ้างอิง**
หมวดหมู่:เมืองในประเทศอิหร่าน
อาร์คา (นักดนตรี)

อเลฮานดรา เกอร์ซิ (Alejandra Ghersi; เกิด 14 ตุลาคม 1989), หรือเป็นที่รู้จักในนาม อาร์คา (Arca), เป็นนักดนตรี นักร้องนักแต่งเพลง ดีเจ และโปรดิวเซอร์เพลงชาวเวเนซุเอลาประจำอยู่ในเมืองบาร์เซโลนา เธอได้ปล่อยสตูดิโออัลบั้มมาแล้ว 4 อัลบั้ม ได้แก่ เซน (2014), มิวแทนต์ (2015), อาร์คา (2017), คิกวัน (2020), คิกทู, คิกทรี, คิกโฟว์ และคิกไฟฟ์ (ทั้งหมดในปี 2021) เธอได้มีส่วนร่วมในการสนับสนุนการทำเพลงร่วมกับศิลปินมากมาย อาทิเช่นเลดีกากา, ปีเยิร์ก, คานเย เวสต์, เอฟเคเอ ทวิกซ์, เคเลลา และโรซาลิอา

**ชีวิตในวัยเด็ก**
อาร์คาเกิดในเมืองการากัส ในชื่ออเลฮานโดร เกอร์ซิ พ่อของเธอนั้นมีอาชีพเป็นนายธนาคารเพื่อการลงทุน โดยครอบครัวของเกอร์ซิได้ย้ายถิ่นฐานไปยังเมืองดาร์เรียน, คอนเนทิคัต เนื่อเกอร์ซินั้นมีอายุได้ 3 ปี ก่อนจะย้ายกลับมาการากัสเมื่อเธอมีอายุ 9 ปี โดยการเติบโตในการากัสของเธอนั้นอาจถือว่า "อยู่ในฟองสบู่" เนื่องจากครอบครัวของเธอนั้นอยู่ในชุมชนที่มีรั้วรอบขอบชิด ที่ที่เธอได้เรียนโรงเรียนเอกชน และเริ่มเรียนเล่นเปียโน เธอได้ปล่อยเเพลงออกมาในช่วงวัยรุ่นในชื่อ นูอุโร (Nuuro) และได้รับความนิยมปานกลางในประเทศบ้านเกิดของเธอ พร้อมกับได่รับคำชมจากศิลปินนานาชาติขนาดใหญ่เช่น ลอสอมิโกสอินวินซิเบิล เธอยังได้ร่วมงานกับศิลปินชาวเวเนซุเอลาอื่นในช่วงนี้อีกด้วย เช่นการตั้งชุดคำสั่งสไหรับเครื่องสังเคราะห์เสียงในอัลบั้มของลาวิดาบอแอม ที่ได้เสนอชื่อเข้าชิงรางวัลแกรมมี นูเอสตร้า ภายหบังเธอได้เข้าศึกษาต่อในสถาบันการบันทึกเพลงไคลฟ์ เดวิส ที่มหาวิทยาลัยนิวยอร์ก

**ชีวิตส่วนตัว**
อาร์คาได้เปิดเผยว่าเธอนั้นเป็นนอนไบนารีในปี 2018 และภายหลังได้เปิดเผยเพิ่มเติมว่าเธอนั้นระบุตัวเองเป็นหญิงข้ามเพศ และเลือกใช้คำสรรพนาน เธอ (she/her) หรือ มัน (it/its) ในปี 2020 เธอนั้นได้ให้สัมภาษณ์กับนิตยาสาร ไวซ์ ว่า "ฉันเห็นอัตลักษณ์ทางเพศของฉันเป็นน็อนไบนารี และฉันระบุตัวเองเป็นหญิงข้ามเพศชาวละติน แต่ฉันไม่อยากสนับสนุนให้ใครคิดเข้าใจว่าความเป็นเกย์ฉันนั้นถูกขับออกไปแล้ว และเมื่อฉันพูดถึงความเป็นเกย์ แล้วมันตลกที่ฉันไม่ได้นึกถึงคนที่ฉันดึงดูด มันเป็นรูปแบบของผลผลิตทางวัฒนธรรมที่เป็นปัจเจก และกลุ่มรวม ซึ่งฉันไม่อยากละทิ้งมันไป"
อาร์คาอาศัยอยู่ในลอนดอน และในบาร์เซโลนา ณ ปี 2018 เธอได้เดตกับนักถ่ายภาพและผู้กำกับชาวเยอรมันแดเนียล ซันวัลด์, และต่อมาในภายหลังก็ได้เดตกับศิลปินสื่อประสมชาวสเปน นามว่าการ์โลส ซาเอซ ที่มักจะร่วมมือในการทำให้โครงการของเธอเป็นจริงขึ้นมาได้

**ผลงานเพลง**
 เซน (2014)- มิวแทนต์ (2015)- อาร์คา (2017)- คิกวัน (2020)- คิกทู (2021)- คิกทรี (2021)- คิกโฟว์ (2021)- คิกไฟฟ์ (2021)

**รางวัลและการเสนอชื่อเข้าชิง**
+รางวัลและการเสนอชื่อเข้าชิงของอาร์คา
ปี 
รางวัล 
งาน 
หมวดหมู่ 
ผล 
อ้างอิง
2016
รางวัลเอไอเอ็ม อินดิเพนเดนท์มิวสิก
มิวแทนต์
อัลบั้มอิสระแห่งปี

2018
รางวัลไลเบรา
อาร์คา 
อัลบั้มเอาท์ไลเออร์ที่ดีที่สุด

"Reverie"
วิดีโอแห่งปี

2020
เบสอาร์ตไวนิล
คิกวัน
ปกไวนิลที่ดีที่สุด


2021
รางวัลแกรมมี
Best Dance/Electronic Album

GLAAD Media Awards
Outstanding Breakthrough Artist

Libera Awards
Best Dance/Electronic Record

Herself
Best Live/Livestream Act

Latin Grammy Awards
คิกวัน
Best Alternative Music Album


**อ้างอิง**
หมวดหมู่:นักร้องเวเนซุเอลา
หมวดหมู่:บุคคลจากการากัส
}
ถนนธนาลัย

ถนนธนาลัย (Thanon Thanalai) เป็นถนนสายหนึ่งในอำเภอเมืองเชียงราย จังหวัดเชียงราย ระยะทางราว 1.5 กิโลเมตร โดยเชื่อมต่อจากถนนราชโยธา ถึงถนนหนองสี่แจ่ง

**ประวัติ**
ถนนธนาลัยมีชื่อเดิมคือ ถนนกองเวียง สร้างขึ้นเมื่อปี พ.ศ. 2401 โดยเจ้าหลวงอุ่นเรือน และได้เปลี่ยนมาเป็นชื่อถนนธนาลัยในปี พ.ศ. 2476 หลังจากการปฏิวัติสยาม พ.ศ. 2475 
จากการผลักดันของแนวคิดวงไพบูลย์ร่วมแห่งมหาเอเชียบูรพา และใชช่วงสงครามโลกครั้งที่ 2 ทำให้เชียงรายนั้นเป็นที่ตั้งของฐานทัพของทหารญี่ปุ่น และทหารไทยในการสู้รบกับประเทศพม่า ทำให้สภาพเศรษฐกิจในจังหวัดนั้นตกต่ำ ผู้คนในจังหวัดเกิดความหวาดกลัว ไม่ค่อยออกจากบ้าน ผู้คนไม่นิยมออกมาจับจ่ายใช้สอย กระทรวงเศรษฐการจึงมีการจัดตั้งบริษัทเชียงรายจังหวัดพาณิชย์จำกัดบนถนนธนาลัยในปี พ.ศ. 2483 โดยมีวัตถุประสงค์เพื่อช่วยเหลือประชาชนในยามสงครามโลกครั้งที่ 2 โดยหาสินค้าที่มีความต้องการในการดำรงชีพของประชาชนมาจัดจำหน่าย เช่นข้าวสาร ไม้ขีดไฟ บุหรี่ น้ำมันก๊าซเป็นต้น โดยบริษัทเชียงรายจังหวัดพาณิชย์จำกัดนั้นเป็นแหล่งกระจายสินค้ายังชีพที่สำคัญนี้ไปยังอำเภอต่าง ๆ ในจังหวัดเชียงราย โดยตัวแทนการค้าจากทุกอำเภอต้องมารับสินค้าจากบริษัทเชียงรายจังหวัดพาณิชย์จำกัดบนถนนธนาลัยไปจัดจำหน่าย และการที่มีการซื้อขายเกิดขึ้นมากขึ้น ทำให้เกิดกิจการเปิดทำการใกล้เคียงกับบริษัทเชียงรายจังหวัดพาณิชย์จำกัด ถนนธนาลัยจึงเป็นจุดดึงดูดทางธุรกิจมากขึ้น จากเหตุผลดังกล่าวจึงทำให้ถนนธนาลัยกลายมาเป็นย่านการค้าที่สำคัญของจังหวัดเชียงรายเมื่อสงครามโลกครั้งที่ 2 ได้จบลง
โดยในอดีต ถนนธนาลัยนั้นเป็นที่ตั้งของสถานที่ราชการที่สำคัญ เช่น สำนักงานศาลจังหวัดเชียราย จวนผู้ว่าราชการจังหวัดเชียงราย สำนักงานอำเภอเมืองเชียงราย สำนักงานยาสูบเชียงราย สำนักงานเศรษฐการเชียงราย ซึ่งในปัจจุบันได้ย้ายออกไปเป็นส่วนมากแล้ว และมีธนาคารต่าง ๆ ได้มาเปิดสาขาแรกในจังหวัดเชียงรายบนถนนเส้นนี้ และยังมีร้านค้าต่าง ๆ เคยมีการเปิดโรงภาพยนต์ถึง 2 โรงซึ่งปัจจุบันได้ปิดตัวลงแล้ว และยังเป็นที่ตั้งของตลาดสดเทศบาล 1

**อ้างอิง**
 เฉลิมชัย คำแสน. (2011)  การเปลี่ยนแปลงทางด้านการค้าการลงทุนในจังหวัดเชียงรายในรอบ 60 ปี (พ.ศ.2489-2550) : กรณีศึกษาการเปลี่ยนแปลงทางด้านการค้าการลงทุนของธุรกิจย่านธนนธนาลัย. วารสารวิทยาการจัดการ มหาวิทยาลัยราชภัฏเชียงราย, 6(89-96)
หมวดหมู่:ถนนในจังหวัดเชียงราย
โรงพยาบาลผู้สูงอายุบางขุนเทียน

โรงพยาบาลผู้สูงอายุบางขุนเทียน เป็นโรงพยาบาลทุติยภูมิระดับสูงและศูนย์เวชศาสตร์ผู้สูงอายุ ขนาด 100 เตียง สังกัดสำนักการแพทย์ กรุงเทพมหานคร ตั้งอยู่ในแขวงท่าข้าม เขตบางขุนเทียน กรุงเทพมหานคร บนพื้นที่ขนาด 34 ไร่ 1 งาน 80 ตารางวา รวมพื้นที่ใช้สอยประมาณ 103,900 ตารางเมตร ยังมีคลินิกเฉพาะทาง เช่น คลินิกศูนย์เวชศาสตร์ผู้สูงอายุ คลินิกทันตกรรม คลินิกเบาหวาน คลินิกอายุกรรม คลินิกศัลยกรรมกระดูก คลินิกทางเดินหายใจ คลินิกฉีดวัคซีน คลินิกเวชกรรมฟื้นฟู คลินิกแพทย์แผนไทย และคลินิกแพทย์แผนจีนซึ่งปัจจุบันสามารถจองคิวได้ผ่าน แอป หมอ กทม. 

**ประวัติ**
ที่ดินของโรงพยาบาลมีคุณยายจินดาวัน และ คุณยายอุไรศรี ท่านหนึ่ง เป็นผู้บริจาคให้กรุงเทพมหานคร ได้แสดงความจำนงเพื่อให้กรุงเทพมหานครใช้ก่อสร้างโรงพยาบาล ในระยะแรกให้บริการประชาชนแบบผู้ป่วยนอกและอุบัติเหตุฉุกเฉินในอาคารผู้ป่วยนอกชั่วคราว พื้นที่ให้บริการในอาคาร 864 ตารางเมตร เปิดให้บริการเมื่อวันที่ 3 ธันวาคม พ.ศ. 2555  ภายหลังได้เริ่มก่อสร้างเพิ่มตั้งแต่เดือนมิถุนายน พ.ศ. 2559 จนถึงสร้างเสร็จในปี พ.ศ. 2563 จนถึง ปัจจุบัน ได้เปิดรับกับผู้มารับบริการได้ทุกเพศ ทุกวัย โดยแผนกผู้ป่วยนอก เปิดทำการตามเวลาราชการ และมีแผนกฉุกเฉินเปิดตลอด 24 ชั่วโมง

**การออกแบบ**

**พื้นที่ใช้สอย**
อาคารหลักของโรงพยาบาล เป็นศูนย์เวชศาสตร์ผู้สูงอายุขนาด 60 เตียง และจะเพิ่มในอนาคตเป็น 300 เตียง ก่อสร้างโดยบริษัท อีเอ็มซี จำกัด (มหาชน) ได้ดำเนินการก่อสร้างทั้งหมด 6 อาคาร ได้แก่ อาคารโรงพยาบาลและศูนย์เวชศาสตร์ผู้สูงอายุ (5 ชั้น) รวมถึงชั้นใต้ดิน พื้นที่ใช้สอย 71,944 ตารางเมตร อาคารหอพักผู้ป่วย (7 ชั้น) รวมถึงชั้นใต้ดิน พื้นที่ใช้สอย 17,356 ตารางเมตร อาคารสถานพักฟื้นผู้สูงอายุ พื้นที่ใช้สอย 2,545 ตารางเมตร อาคารหอพักบุคลากร (7 ชั้น) รวมถึงชั้นใต้ดิน พื้นที่ใช้สอย 9,956 ตารางเมตร อาคารสถานที่ซ่อมบำรุง พื้นที่ใช้สอย 1,161 ตารางเมตร และหอพระ

**แนวคิด**
งานออกแบบสถาปัตยกรรมของโรงพยาบาล เริ่มร่างแบบโดยสุเมธ ชุมสาย ณ อยุธยา จากนั้นปฤษฐ ชุมสาย ณ อยุธยามารับหน้าที่ดูแลเเละรับช่วงต่อจากงานออกแบบของคุณพ่อ เดิมทีออกแบบเป็นสถานพักฟื้นผู้สูงอายุขนาดประมาณ 35,000 ตารางเมตร แต่ในภายหลังได้มีการขยายโครงการออกเป็น 150,000 ตารางเมตร รวมได้ถึง 300+100 เตียง เพื่อให้สามารถทำหน้าที่เป็นโรงพยาบาลของเขตบางขุนเทียนไปในคราวเดียวกัน
แนวคิดการออกแบบใช้ประโยชน์จากลมทะเลโดยให้มีการระบายอากาศได้ดี และการที่พื้นที่ป่าชายเลนนั้นเป็นพื้นที่น้ำท่วมอยู่แล้ว จึงออกแบบให้โรงพยาบาลตั้งอยู่บนผืนน้ำ พื้นที่ของโรงพยาบาลจึงทำหน้าที่เป็นแก้มลิงไปด้วย อาคารส่วนพักฟื้นจึงเป็นเหมือนกับเรือนแพ ในการวางผังอาคารทำเป็นนรูปโค้งรับกับความที่เป็นเวิ้งน้ำ มีทางเดินหลักเชื่อมต่อทุกส่วนของโรงพยาบาลเข้าไปด้วยกัน
กลุ่มอาคารแบ่งออกเป็น 3 ก้อน คือ อาคารโรงพยาบาลและศูนย์เวชศาสตร์ผู้สูงอายุ ซึ่งเป็นก้อนใหญ่ที่สุดวางตัวเป็นแนวโค้ง ถัดมาคือ อาคารหอพักผู้ป่วย และกลุ่มบ้านพักเล็ก ๆ ทรงจั่วคือ อาคารสถานพักฟื้นผู้สูงอายุ ทุกส่วนของอาคารมีการเชื่อมโยงกับผืนน้ำอยู่ตลอด อาคารที่โดดเด่นออกมีอีกอาคารคือ หอพระ
การออกแบบรายละเอียดคำนึงถึงการออกแบบเพื่อทุกคน ช่วยอำนวยความสะดวกให้ทั้งผู้สูงอายุ ผู้พิการ และคนทุกประเภทในสังคมสามารถใช้ชีวิตได้อย่างสะดวกสบาย

**อ้างอิง**
หมวดหมู่:โรงพยาบาลในกรุงเทพมหานคร
หมวดหมู่:สิ่งก่อสร้างในเขตบางขุนเทียน
มาริโอและวาริโอ

มาริโอและวาริโอ (Mario to Wario; Mario & Wario) เป็นวิดีโอเกมแนวแก้ไขปริศนาที่พัฒนาโดยบริษัทเกมฟรีก จำหน่ายโดยนินเท็นโด ออกจำหน่ายสำหรับซูเปอร์แฟมิคอม โดยเล่นคู่กับซูเปอร์แฟมิคอมเมาส์ ซึ่งเป็นอุปกรณ์เสริมที่การควบคุมเคอร์เซอร์ ตัวเกมจำหน่ายในวันที่ 27 สิงหาคม พ.ศ. 2536 เฉพาะในประเทศญี่ปุ่นเท่านั้น ตัวเกมทั้งหมดเป็นภาษาอังกฤษ เกมนี้ออกแบบโดยซาโตชิ ทาจิริ เป็นที่รู้จักบิดาโปเกมอน ก่อนเกมพ็อกเก็ตมอนสเตอร์ส: เรดและกรีนอีก3ปีให้หลัง ส่วนวิธีเล่น เราเลือกตัวละคร 3ตัวความสามาแตกต่างความเร็วคือ เจ้าหญิงพีช ความเร็วระดับต่ำ มาริโอ ความเร็วระดับกลาง และ โยชิ ความเร็วระดับสูง มาวันหนึ่งวาริโอถือถังน้ำใส่ในหัวเราไม่สามามองไม่เห็นทางได้ เราจะรับบทเป็นนางฟ้ามีชื่อว่าแวนด้า ปกป้องและการทำลายสิ่งกีดขวางตลอดทางเดินให้ถึงจุดหมายปลายลุยจิช่วยถอดถังน้ำออกให้ เกมนี้มีทั้งหมด 100 ด่าน

**อ้างอิง**

**แหล่งข้อมูลอื่น**
หมวดหมู่:วิดีโอเกมที่ออกวางจำหน่ายในปี พ.ศ. 2536
หมวดหมู่:เกมจากค่ายเกมฟรีก
หมวดหมู่:เกมสำหรับซูเปอร์แฟมิคอม
หมวดหมู่:วิดีโอเกมที่พัฒนาขึ้นในประเทศญี่ปุ่น
เจนนี่ ฮวาล

เจนนี่ ฮวาล (Jenny Hval ; เกิด 11 กรกฎาคม 2523) เป็นนักร้องนักแต่งเพลง นักดนตรี โปรดิวเซอร์เพลง และนักแต่งนวนิยายชาวนอร์เวย์ เธอได้ปล่อยอัลบั้มเดี่ยว 8 อัลบั้ม โดยมี 2 อัลบั้มออกภายใต้นามแฝง ร็อคเก็ตทูเดอะสกาย (Rockettothesky) และอีก 6 อัลบั้มในชื่อของเธอเอง
ในปี 2558 ฮวาลได้ปล่อยสตูดิโออัลบั้มออกมาโดยมีชื่ออัลบั้มว่า อะพอคคาลิปส์, เกิร์ล, ซึ่งได้รับกระแสวิพากษ์วิจารณ์อย่างกว้างขวาง และในปีถัดมาเธอได้ปล่อยอัลบั้ม บลัดบิตช์, เป็นอัลบั้มแนวคิดที่ได้รับอิทธิพลจากแวมไพร์, ประจำเดือน และหนังสยองขวัญช่วงคริสต์ทศวรรษ 1970

**แนวเพลงและอิทธิพลที่ได้รับ**
ฮวาลนั้นได้รับอิทธิพลจากลักษณะแอนโดรจีนีในเพลงป็อปช่วงคริสต์ทศวรรษ 1980 โดยเฉพาะวิดิโอเพลง คลาว์ดบัสทิง ของเคต บุช ที่มีอิทธิพลสูงกับเธอ โดยในวิดิโอเพลงดังกล่าวนั้นเคตบุชนั้นได้แต่งตัวเป็นเด็กหนุ่ม โดยฮวาลนั้นได้แสดงความชื่นชมของเธอที่มีต่อความสามารถของนักดนตรีชาวอังกฤษที่สามารถเขียนเพลงที่มีมุมมองที่หลากหลาย
การขับร้องในรูปแบบคำพูดของเธอนั้นได้รับการเปรียบเทียบกับเพลงของลอรี แอนเดอร์สัน

**งานเขียน**
หลังจากได่รับการศึกษาอักษรศาสตร์ และทำงานเป็นฟรีแลนซ์คอลัมนิสต์และนักเขียน ฮวาลได้ตีพิมพ์นวนิยายของเธอเอง พาร์เลบริกกิริเยท (โรงเบียร์ไข่มุก) ในปี 2552 และในรุ่นภาษาอังกฤษ มีชื่อเรื่องว่า พาราไดซ์ รอท: อะโนเวล, ซึ่งได้รับการแปลภาษาโดย มารแจม อิดริสส์ และตีพิพม์โดยเวอร์โซบุกส์ฝนเดือนตุลาคม 2561 งานเขียนนวนิยายชื้นที่สองของฮวาล, อินนิ อันซิกซ์เตอ (เข้าสู่ใบหน้า) ได้รับการตีพิพม์ในประเทศนอร์เวย์ในเดือนตุลาคม 2555 และงานเขียนชิ้นที่สามของเธอนั้นเป็นนวนิยาย ออฮาเตกูด (ในการเกลียดพระเจ้า) ในปี 2561 ซึ่งได้รับการแปลเป็นภาษาอังกฤษโดยมารแจม อิดริสส์ และตรพิพม์โดยเวอร์โซบุกซ์ภายใต้ชื่อ เกิลส์อะเกนสต์ก็อด ในเดือนตุลาคม 2563

**อ้างอิง**

**แหล่งข้อมูลอื่น**
  Official website- Last.fm Rockettothesky
*title=The Great Undressing
หมวดหมู่:นักร้องนอร์เวย์
กบฏมัคคาบี

กบฏมัคคาบี (מרד החשמונאים) เป็นการกบฏชาวยิวนำโดยกลุ่มมัคคาบีเพื่อต่อต้านจักรวรรดิซิลูซิดและอิทธิพลกรีก การกบฏช่วงหลักเกิดขึ้นระหว่าง 167–160 ปีก่อนคริสตกาล และจบลงเมื่อซิลูซิดเข้าควบคุมยูเดีย แต่ความขัดแย้งระหว่างมัคคาบี ชาวยิวเฮลเลนิสต์และซิลูซิดยังดำเนินต่อไปจนถึง 134 ปีก่อนคริสตกาล จุดเริ่มต้นของเหตุการณ์เกิดจากพระเจ้าแอนทิโอคัสที่ 4 เอพิฟาเนสปราบปรามผู้นับถือศาสนายูดาห์ใน 168 ปีก่อนคริสตกาล สาเหตุที่พระองค์ทำเช่นนั้นยังไม่เป็นที่แน่ชัด แต่เชื่อว่าอาจมาจากความขัดแย้งทางการเมืองที่มีความเชื่อเป็นองค์ประกอบ แอนทิโอคัสให้เยรูซาเลมอยู่ใต้อำนาจซิลูซิดโดยตรง สั่งห้ามประกอบพิธีกรรมของศาสนายูดาห์ และดัดแปลงพระวิหารที่สองในเยรูซาเลมเป็นศาสนสถานของลัทธิผสานกรีก-ยูดาห์ การปราบปรามนี้นำไปสู่การกบฏนำโดยยูดาสมัคคาบี นักบวชยูดาห์ใน 167 ปีก่อนคริสตกาล การต่อสู้ดังกล่าวถูกบันทึกในหนังสือมัคคาบี ฉบับที่ 1 และฉบับที่ 2
มัคคาบีตั้งเป็นกองโจรที่เคลื่อนไหวในชนบท เข้าปล้นเมืองที่อยู่ห่างไกลอำนาจซิลูซิดและข่มเหงข้ารับใช้กรีก ก่อนจะพัฒนาเป็นกองทัพที่มีศักยภาพในการโจมตีเมืองปราการของซิลูซิด การยึดเยรูซาเลมใน 164 ปีก่อนคริสตกาลถือเป็นชัยชนะช่วงแรกที่สำคัญ มัคคาบีทำการชำระพระวิหารและอุทิศแท่นบูชาใหม่เป็นเวลา 8 วัน ซึ่งฉลองสืบต่อมาเป็นเทศกาลฮานุกกะห์ ที่สุดแล้วซิลูซิดยอมผ่อนปรนและยกเลิกการสั่งห้ามศาสนายูดาห์ แต่มัคคาบีหัวรุนแรงบางกลุ่มยังคงสู้ต่อเพื่อต้องการหลุดพ้นจากอำนาจซิลูซิด ต่อมาใน 160 ปีก่อนคริสตกาล ยูดาสมัคคาบีถูกสังหารในยุทธการที่เอลาซา โยนาธานอัฟฟุส น้องชายของยูดาสขึ้นเป็นผู้นำแทน ความขัดแย้งภายในจักรวรรดิซิลูซิดและการเป็นพันธมิตรกับสาธารณรัฐโรมันเอื้อให้มัคคาบีมีโอกาสเป็นอิสระมากขึ้น จากนั้น 141 ปีก่อนคริสตกาล ซีโมนธัสสี ผู้นำต่อจากโยนาทันขับไล่ชาวกรีกออกจากป้อมอะคราในเยรูซาเลมได้สำเร็จ และก่อตั้งราชวงศ์แฮสโมเนียที่ปกครองยูเดียจนถึง 37 ปีก่อนคริสตกาล
กบฏมัคคาบีเป็นหนึ่งในเหตุการณ์สำคัญของชาวยิว และเป็นแรงบันดาลใจให้กับการก่อการกำเริบของชาวยิวในเวลาต่อมาอย่างสงครามยิว–โรมันครั้งที่หนึ่ง (ค.ศ. 66–73) และกบฏบาร์ คอคบา (ค.ศ. 132–136)

**อ้างอิง**
หมวดหมู่:กบฏ
หมวดหมู่:สงครามศาสนา
หมวดหมู่:ศตวรรษที่ 2 ก่อนคริสตกาล
วัดนิคมธรรมาราม (จังหวัดสุราษฎร์ธานี)

วัดนิคมธรรมาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลมะขามเตี้ย อำเภอเมืองสุราษฎร์ธานี จังหวัดสุราษฎร์ธานี ที่ดินตั้งวัดมีเนื้อที่ 12 ไร่  3 งาน 86 ตารางวา
วัดนิคมธรรมารามเริ่มทำการก่อสร้างประมาณ พ.ศ. 2494 บริเวณหัวเขาท่าเพชร เดิมชาวบ้านเรียกชื่อตามที่ตั้งว่าว่า วัดหัวเขา ต่อมาเปลี่ยนชื่อวัดมาเป็น "วัดนิคมธรรมาราม" เมื่อ พ.ศ. 2499 เนื่องจากอยู่ใกล้บริเวณเขตนิคมสร้างตนเองขุนทะเล จนได้รับประกาศตั้งวัดเมื่อวันที่ 26 กรกฎาคม พ.ศ. 2522 ได้รับพระราชทานวิสุงคามสีมา เมื่อวันที่ 27 ธันวาคม พ.ศ. 2526 เขตวิสุงคามสีมา กว้าง 19.70 ยาว  30 เมตร ได้รับพระราชทานวิสุงคามสีมาครั้งหลังเมื่อวันที่ 25 กุมภาพันธ์ พ.ศ. 2557
อาคารเสนาสนะที่สำคัญ ได้แก่ อุโบสถ กว้าง 8.10 เมตร ยาว 26.20 เมตร สร้างเมื่อ พ.ศ. 2542 เป็นอาคารคอนกรีตเสริมเหล็ก ศาลาการเปรียญ กว้าง 14 เมตร ยาว 24  สร้างเมื่อ พ.ศ. 2498 เป็นอาคารคอนกรีตเสริมเหล็กทรงไทยชั้นเดียว กุฏิสงฆ์ จำนวน 18 หลัง ศาลาอเนกประสงค์ กว้าง 15.25 เมตร ยาว 22.35 เมตร  ศาลาบำเพ็ญกุศล จำนวน 1 หลัง สร้างด้วยคอนกรีตเสริมเหล็ก มณฑปอดีตเจ้าอาวาส ศาลาประดิษฐานพระประจำวัน เมรุ หอระฆัง โรงครัว เรือนเก็บพัสดุ และกุฏิเจ้าอาวาส
ปูชนียวัตถุได้แก่ พระประธานประจำอุโบสถ ปางมารวิชัย ขนาดหน้าตักกว้าง 59 นิ้ว สูง 81 นิ้ว พระประธานประจำศาลการเปรียญ ปางมารวิชัย ขนาดหน้าตักกว้าง 36 นิ้ว สูง 55 นิ้ว พระสังกัจจายน์ ขนาดหน้าตักกว้าง 162 นิ้ว สูง 177 นิ้ว 

**รายนามเจ้าอาวาส**
 พระอธิการสมบุญ ฐิตฉน์โท พ.ศ. 2493–2533- พระครูโสภณวีรธรรม พ.ศ. 2533- พระอธิการพร้อม ปสุโต พ.ศ. 2532–2543- พระมหาไพโรจน์ เขมวีโร พ.ศ. 2544–2548 - พระครูสุตธรรมวาที - พระมหาสุรินทร์ สุรินฺโท - พระอธิการปาลิต ยสธโร - พระมหาสัญญา ธีรสญฺญโม พ.ศ. 2562–

**อ้างอิง**
นิคมธรรมาราม
อำเภอถงหลู

อำเภอถงหลู (p=Tónglú Xiàn) เป็นอำเภอหนึ่งในมณฑลเจ้อเจียง ภาคตะวันออกของประเทศจีน อยู่ภายใต้การปกครองของนครหางโจว เมืองหลวงของมณฑลเจ้อเจียง
ในอำเภอถงลู่มีเขตการปกครองของชาติพันธุ์เชอ 1 แห่ง คือ ตำบลเอ๋อชาน
อำเภอนี้เป็นที่รู้จักจากการเป็นสถานที่ก่อตั้งบริษัทจัดส่งด่วนและโลจิสติกส์ 4 บริษัท ซึ่งภาษาจีนเรียกว่า ไคว่ตี้ (快递) ได้แก่ เชินทง (STO Express, 申通快递), ยวิ่นต๋า (Yunda, 韵达快递), หยวนทง (YTO Express, 圆通速递) และจงทง (ZTO Express, 中通快递) ในจีนเรียกบริษัทเหล่านี้ว่า กลุ่มไคว่ตี้แห่งถงหลู (桐庐帮)

**เขตการปกครอง**
 แขวง (เจียเต้า):
** แขวงถงจวิน (桐君街道)
** แขวงจิ้วเซี่ยน (旧县街道)- เมือง (เจิ้น):
** เมืองฟู่ชุนเจียง (富春江镇)
** เมืองเหิงชุน (横村镇)
** เมืองเฟินฉุ่ย (分水镇)
** เมืองเฟิ่งชวาน (凤川镇)
** เมืองไป่เจียง (百江镇)
** เมืองเหยาหลิน (瑶琳镇)
** เมืองเจียงหนาน (江南镇)- ตำบล (เซียง):
** ตำบลจงชาน (钟山乡)
** ตำบลซินเหอ (新合乡)
** ตำบลเหอชวิน (合村乡)
** ตำบลชนชาติเชอ เอ๋อชาน (莪山畲族乡)

**การขนส่ง**
อำเภอถงหลูมีสถานีรถไฟถงหลูให้บริการ

**อ้างอิง**

**แหล่งข้อมูลอื่น**
 Tonglu County government's official website date=2011-08-15 
หมวดหมู่:หางโจว
ตำบลเชชพีร์

เชชพีร์ (شش پير) เป็นตำบลในอำเภอแฮมอยจอน เทศมณฑลเซพีดอน จังหวัดฟอร์ส ประเทศอิหร่าน แบ่งออกเป็น 19 หมู่บ้าน จากสำมะโน พ.ศ. 2549 ตำบลนี้มีประชากร 8,197 คนใน 1,799 ครัวเรือน

**อ้างอิง**
เชชพีร์
หมวดหมู่:เทศมณฑลเซพีดอน
ไวรัส SARS-CoV-2 สายพันธุ์โอมิครอน

แผนภาพแสดงเชื้อไวรัส SARS-CoV-2 สายพันธุ์ต่าง ๆ โดยแบ่งตามความใกล้ชิดของแต่ละสายพันธุ์
ไวรัส SARS-CoV-2 สายพันธุ์โอมิครอน (Ο) หรือเรียกว่า สายพันธุ์ B.1.1.529, สายพันธุ์ GR/484A หรือสายพันธุ์ 21K  เป็นสายพันธุ์ย่อยชนิดหนึ่งของเชื้อไวรัส SARS-CoV-2 ซึ่งเป็นเชื้อก่อโรคโควิด-19 มีการรายงานการค้นพบไวรัสสายพันธุ์นี้เป็นครั้งแรกที่ประเทศแอฟริกาใต้ โดยรายงานต่อองค์การอนามัยโลกเมื่อวันที่ 24 พฤศจิกายน ค.ศ. 2021 หลังจากนั้นองค์การอนามัยโลกได้กำหนดให้ไวรัสสายพันธุ์นี้เป็นสายพันธุ์ที่น่ากังวล และกำหนดชื่อรหัสให้จากอักษรกรีก O (โอมิครอน)
ไวรัสสายพันธุ์โอมิครอนมีตำแหน่งการกลายพันธุ์มากกว่าสายพันธุ์ย่อยอื่น ๆ ที่มีรายงานมาก่อนหน้านี้มาก การกลายพันธุ์หลายอันพบในสายพันธุ์นี้เป็นครั้งแรก และมีหลายอันเกิดขึ้นในตำแหน่งของโปรตีนหนาม ซึ่ง ณ เวลาที่พบสายพันธุ์นี้ ตำแหน่งนี้เป็นตำแหน่งที่วัคซีนโควิด-19 หลายชนิดใช้เป็นเป้าหมายในการสร้างภูมิคุ้มกัน ทำให้เกิดความกังวลว่าไวรัสสายพันธุ์นี้อาจดื้อต่อวัคซีน รวมไปถึงเรื่องอื่น ๆ เช่น อาจมีผลต่ออัตราการแพร่กระจาย การหลบหลีกภูมิคุ้มกันในร่างกาย ได้อีกด้วย นี้เองจึงเป็นสาเหตุที่ทำให้มีการกำหนดให้สายพันธุ์นี้เป็น "สายพันธุ์ที่น่ากังวล" อย่างรวดเร็ว และหลายประเทศออกมาตรการจำกัดการเดินทางแทบจะทันที

**การจำแนกประเภท**

**การตั้งชื่อ**
คณะที่ปรึกษาด้านวิชาการเกี่ยวกับวิวัฒนาการไวรัสขององค์การอนามัยโลกได้ประกาศเมื่อวันที่ 26 พฤศจิกายน ค.ศ. 2021 ว่าให้เชื้อไวรัสสายพันธุ์ B.1.1.529 จัดเป็นสายพันธุ์ที่น่ากังวล และมีชื่อรหัสอักษรกรีกว่าโอมิครอน โดยองค์การอนามัยโลกได้ข้ามตัวอักษร นิว (Nu) และ ไซ (Xi) เพื่อป้องกันความสับสนกับคำว่า "New" (เป็นภาษาอังกฤษ แปลว่า "ใหม่") และคำว่า "Xi" ซึ่งเป็นนามสกุลที่มีผู้ใช้จำนวนมากในประเทศจีน  สำหรับการตั้งชื่อด้วยอักษรกรีกเช่นนี้ องค์การอนามัยโลกจะตั้งให้กับสายพันธุ์ที่น่ากังวลเท่านั้น

**การตรวจหาเชื้อ**
การตรวจเชื้อแบบ PCR ที่ใช้อยู่ในปัจจุบันสามารถตรวจหาเชื้อ SARS-CoV-2 สายพันธุ์โอมิครอนได้ ส่วนการตรวจเชื้อแบบ ATK คาดว่าน่าจะไม่ได้รับผลกระทบใด ๆ แต่ยังต้องรอการตรวจสอบยืนยันจากผู้เชี่ยวชาญก่อน

**สถิติ**
ไฟล์:Map_of_countries_with_confirmed_SARS-CoV-2_Omicron_variant_cases.svg|link=https://en.wikipedia.org/wiki/File:Map_of_countries_with_confirmed_SARS-CoV-2_Omicron_variant_cases.svg|thumb|900x900px|ประเทศที่มีการพบเชื้อ SARS-CoV-2 สายพันธุ์โอมิครอน100,000–999,999 คน1,000–9,999 คน10–99 คน0 คน|center

**อาการ**
ยังไม่มีข้อมูลบ่งบอกว่าผู้ป่วยจากไวรัสสายพันธุ์นี้จะมีอาการแตกต่างจากสายพันธุ์อื่น ๆ หรือไม่ และผู้ป่วยบางรายอาจไม่มีอาการใด ๆ ส่วนผู้ป่วยบางรายอาจถึงขั้นเสียชีวิต ดังที่มีผู้เสียชีวิตจากไวรัส SARS-CoV-2 สายพันธุ์โอมิครอนเป็นรายแรกที่สหราชอาณาจักร เมื่อวันที่ 13 ธันวาคม พ.ศ. 2564 

**อ้างอิง**
หมวดหมู่:สายพันธุ์ย่อยของไวรัส SARS-CoV-2
อำเภอเฟิง

อำเภอเฟิง หรือ เฟิงเซี่ยน (p=Fēng Xiàn) เป็นอำเภอหนึ่งภายใต้การปกครองของนครสวีโจว มณฑลเจียงซู สาธารณรัฐประชาชนจีน เป็นอำเภอที่ตั้งอยู่ทางตะวันตกเฉียงเหนือสุดและตะวันตกสุดของมณฑล มีพรมแดนติดกับมณฑลชานตงทางทิศเหนือและทิศตะวันตก และมณฑลอานฮุยทางทิศใต้ อำเภอเฟิงขึ้นชื่อเรื่องต้นแอปเปิลฟูจิ ซึ่งมีพื้นที่ปลูกประมาณ 11,120 เอเคอร์ (หรือ 45 ตารางกิโลเมตร)date=มิถุนายน 2561

**ที่มาของชื่อ**
คำว่า "เฟิง" () ในที่นี้มีความหมายสองประการ ประการแรกคือ เป็นชื่อของลำน้ำสาขาเก่าแก่ของแม่น้ำซี่ที่ไหลผ่านในพื้นที่แห่งนี้ อีกประการหนึ่งคือ เป็นคำคุณศัพท์ที่ใช้อธิบายสภาพพื้นที่อันอุดมสมบูรณ์

**ประวัติศาสตร์**
บริเวณที่เป็นอำเภอเฟิงทุกวันนี้ เคยเป็นเมืองหนึ่งที่อยู่ภายใต้การปกครองของอำเภอเพ่ย์ เรียกว่า เฟิงอี้ (豐邑) โดยราชวงศ์ฮั่นตอนต้นก่อนการก่อตั้ง จากนั้นก็ได้รับการแต่งตั้งให้เป็นแคว้นเพ่ย์ ในมณฑลยวี่ (ยวี่โจว) จนถึง ค.ศ. 583 ก็ได้เป็นส่วนหนึ่งของแคว้นเผิงเฉิง (ปัจจุบันคือสวีโจว) และเคยถูกยุบครั้งหนึ่ง แต่ก็กลับมาจัดตั้งใหม่อีกครั้งใน ค.ศ. 457 อำเภอนี้อยู่ภายใต้เขตอำนาจของมณฑลชานตงชั่วคราวระหว่างปี 1949 ถึง 1953

**เขตการปกครอง**
ปัจจุบันอำเภอเฟิงประกอบด้วย 14 เมือง (镇 เจิ้น) ดังนี้
14 เมือง- เฟิ่งเฉิง (凤城镇)- โฉ่วเซี่ยน (首羡镇)- ชุ่นเหอ (顺河镇)- ฉางเตี้ยน (常店镇)- ฮวานโข่ว (欢口镇)- ชือไจ้ (师寨镇)- หัวชาน (华山镇)- เหลียงไจ้ (梁寨镇)- ฟั่นโหลว (范楼镇)- ซุนโหลว (孙楼镇)- ซ่งโหลว (宋楼镇)- ต้าชาเหอ (大沙河镇)- หวางโกว (王沟镇)- เจ้าจวง (赵庄镇)

**อ้างอิง**

**แหล่งข้อมูลอื่น**
 www.xzqh.org zh
วันเด็กแห่งชาติ (ญี่ปุ่น)

วันเด็กแห่งชาติ (Kodomo no Hi) ตรงกับวันที่ 5 พฤษภาคมของทุก ๆ ปีในประเทศญี่ปุ่น เพื่อให้เห็นถึงคุณค่าของเด็กและขอบคุณพ่อแม่ของพวกเขาที่คอยเลี้ยงดูจนเติบโตเป็นผู้ใหญ่

**ประวัติ**
ในอดีตวันเด็กแห่งชาติถูกเรียกว่า "เทศกาลทังโงะ โนะ เซ็กกุ (Tango no Sekku)" ที่จัดขึ้นในทุก ๆ วันที่ 5 พฤษภาคม ซึ่งถือเป็นวันเฉลิมฉลองการเติบโตของเด็กชาย ในวันดังกล่าวจะมีการจะประดับธงปลาคาร์ฟ หรือ โคยโนโบริ ไว้หน้าบ้านเพื่อขอพรให้เด็กชายในครอบครัวของตนมีสุขภาพที่แข็งแรง และสวมหมวกคาบูโตะ (Tetsu Kabuto) ให้แก่เด็กชายในพิธี "ฮัตสึเซ็กกุ (Hatsu Sekku)" เพื่อสื่อถึงเกาะป้องกันที่คอยคุ้มครองเด็กชายไว้ไม่ให้เจ็บไข้ได้ป่วย แต่หากเป็นเด็กหญิงจะเข้าร่วมเทศกาล "ฮินะมัตสึริ (Hina Matsuri)" หรือ "โมโมโนะ โนะ เซ็กกุ (Momo no Sekku)" ที่จะจัดขึ้นในวันที่ 3 มีนาคมของทุกปีเพื่อฉลองการเติบโตของเด็กหญิงในช่วงสมัยยุคนาระ โดยจะมีการวางตุ๊กตาฮินะเป็นการตกแต่งภายในบ้านและจะส่งต่อตุ๊กตาจากรุ่นสู่รุ่นไป แต่ทั้งนี้ในปี 1948 รัฐบาลญี่ปุ่นได้ตัดสินใจรวมวันทังโงะ โนะ เซ็กกุ และ ฮินะมัตสึริ เป็นวันเดียวกันโดยใช้ชื่อ "โคโดโมะ โนะ ฮิ (Kodomo no Hi)" ที่หมายถึงวันของทั้งเด็กชายและเด็กหญิง โดยยังคงกำหนดให้วันดังกล่าวเป็นวันที่ 5 พฤษภาคมของทุกปี

**การเฉลิมฉลอง**
ไฟล์:Koinobori4797.jpg|left|thumb|180x180px|ธงปลาคาร์ฟ
แม้จะมีการรวมวันเด็กของทั้งเด็กชายและเด็กหญิงรวมกันเป็นวันเดียวกัน แต่วิธีการเฉลิมฉลองในวันดังกล่าวยังคงปฏิบัติสืบต่อกันมาจนถึงปัจจุบัน เช่น การประดับธงปลาคาร์ฟไว้หน้าบ้านเพื่อเสริมความสิริมงคลและความเจริญก้าวหน้าของเด็กชายในครอบครัวของตนตามความเชื่อของชาวจีนโบราณที่ว่าปลาคาร์ฟที่ว่ายทวนกระแสน้ำเพื่อมุ่งสู่ประตูมังกร (Ryūmon) ได้สำเร็จในขณะที่ปลาตัวอื่น ๆ ยอมแพ้ จึงสามารถเปรียบเสมือนได้กับมังกรที่กล้าหาญ
หมวกคาบูโตะ เกราะโยโรย (Yoroi) และตุ๊กตานักรบ (4=ตุ๊กตาเดือนห้า) จะถูกนำมาวางไว้ในบ้านเพื่อเสริมความมั่นคงให้กับเด็กชาย นอกจากนี้ยังทานขนมเฉพาะเทศกาล เช่น เค้กข้าวเหนียว "ชิมากิ (Chimaki)" หรือ "โมจิโกเมะ (Mochigome)" ที่ห่อในใบกล้วย

**อ้างอิง**
หมวดหมู่:วันหยุดในญี่ปุ่น
หมวดหมู่:วัฒนธรรมญี่ปุ่น
เทศบาลตำบลควนกุน

เทศบาลตำบลควนกุน เป็นเทศบาลตำบลซึ่งมีอาณาเขตครอบคลุมพื้นที่ทั้งหมดของหมู่ที่ 8 และพื้นที่บางส่วนของหมู่ที่ 2 ของตำบลกะลาเส ในอำเภอสิเกา จังหวัดตรัง เดิมมีฐานะเป็นสุขาภิบาลควนกุนที่จัดตั้งขึ้นใน พ.ศ. 2536 แล้วได้รับการจัดตั้งเป็นเทศบาลตำบลใน พ.ศ. 2542 ปัจจุบันในเขตเทศบาลมีประชากร 2,178 คน
พื้นที่เทศบาลตำบลตั้งอยู่ทางทิศเหนือของอำเภอสิเกา จังหวัดตรัง อยู่ห่างจากที่ว่าการอำเภอสิเกาประมาณ 20.8 กิโลเมตร ศาลากลางจังหวัดตรังประมาณ 50.6 กิโลเมตร อยู่ห่างจากกรุงเทพมหานครประมาณ 839 กิโลเมตร มีพื้นที่รับผิดชอบ 9.84 ตารางกิโลเมตร หรือคิดเป็นพื้นที่ประมาณ 6,150.0 ไร่ และแบ่งพื้นที่เทศบาลออกเป็น 5 ชุมชน ในพื้นที่บางส่วนของตำบลกะลาเส ได้แก่ ชุมชนหัวสะพาน ชุมชนตรอกบก ชุมชนควนกุน ชุมชนร่มเมือง และชุมชนเมืองใหม่

**อ้างอิง**

**แหล่งข้อมูลอื่น**
  เว็บไซต์เทศบาลตำบลควนกุน
ควนกุน
ควนกุน
หมวดหมู่:อำเภอสิเกา
วันเคารพผู้สูงอายุ

วันเคารพผู้สูงอายุ (Keirō no Hi) หรือ วันผู้สูงอายุ ตรงกับวันจันทร์ที่ 3 ของเดือนกันยายนของทุกปีในประเทศญี่ปุ่น เพื่อเป็นการเฉลิมฉลองการมีสุขภาพดีและอายุยืนยาว วันเคารพผู้สูงอายุในประเทศญี่ปุ่นเริ่มต้นครั้งแรกในจังหวัดเฮียวโงะที่ได้จัดงานวันผู้สูงอายุ (Toshiyori no Hi) ในวันที่ 15 กันยายน และวันดังกล่าวก็ได้รับความนิยมไปทั่วประเทศจนถึงปี ค.ศ. 1966 รัฐบาลฯ จึงกำหนดวันดังกล่าวให้เป็นวันหยุดราชการตามพระราชบัญญัติวันหยุดราชการ แต่ต่อมาในปี 2003 วันเคารพผู้สูงอายุถูกกำหนดใหม่ให้เป็นวันจันทร์ที่ 3 ของเดือนกันยายนเพื่อสร้างวันหยุดต่อเนื่องรวม 3 วันตามระบบแฮปปี้ซันเดย์ 
ในปี 2015 จากการสำรวจของรัฐบาลญี่ปุ่น พบว่าประชากรที่มีอายุมากกว่า 65 ปีขึ้นไปมีทั้งสื้นราว 34 ล้านคน ในขณะที่ประชากรที่มีอายุมากกว่า 80 ปีขึ้นไปมีมากถึง 10 ล้านคน 

**การเฉลิมฉลอง**
แม้ว่าในวันดังกล่าวจะไม่มีประเพณีในการปฏิบัติตนอย่างแน่ชัด แต่องค์กรหรือหน่วยงานท้องถิ่นจะจัดงานเพื่อผู้สูงอายุโดยเฉพาะ เช่น การมอบเบ็นโตและเครื่องใช้ที่จำเป็นอย่างสบู่หรือยาสีฟัน โรงเรียนในท้องถิ่นจะร่วมการจัดการแสดงในบ้านพักคนชรา หรือการจัดการแข่งขันระหว่างผู้สูงอายุ ห้างสรรพสินค้าจะวางจำหน่วยสินค้าเพื่อให้คนในครอบครัวมอบแก่ผู้สูงอายุที่เป็นที่เคารพอย่าง "โยคัง" หรือ ปลาแห้งปรุงรสโรยข้าวราดน้ำชา "ชาซูเกะ"

**อ้างอิง**
หมวดหมู่:วันหยุดในญี่ปุ่น
หมวดหมู่:วันสำคัญในเดือนกันยายน
ทฤษฎีบทของโรลล์

ไฟล์:RTCalc.svg|right|thumb|300x300px| ถ้า  เป็นฟังก์ชันค่าจริงที่ต่อเนื่องบนช่วงปิด  และหาอนุพันธ์ได้บนช่วงเปิด  และ  แล้วจะมีจำนวนจริง  ในช่วง  อย่างน้อยหนึ่งตัวที่ทำให้  
ในแคลคูลัส ทฤษฎีบทของโรลล์ หรือ บทแทรกของโรล (Rolle's theorem) กล่าวว่าฟังก์ชันค่าจริงใด ๆ ที่หาอนุพันธ์ได้ และมีจุดสองจุดที่ทำให้ฟังก์ชันนั้นมีค่าเท่ากัน จะต้องมีจุดนิ่ง (stationary point) อย่างน้อยหนึ่งจุดระหว่างจุดสองจุดนั้น โดยจุดนิ่งคือจุดที่อนุพันธ์อันดับหนึ่งของฟังก์ชันนั้นเป็นศูนย์
ทฤษฎีบทนี้ตั้งชื่อตาม มิเชล โรลล์ นักคณิตศาสตร์ชาวฝรั่งเศส

**รูปแบบมาตรฐานของทฤษฎีบท**
ทฤษฎีบทของโรลล์สามารถใช้เพื่อพิสูจน์ทฤษฎีบทค่าเฉลี่ย ซึ่งทฤษฎีบทของโรลล์เป็นกรณีพิเศษของทฤษฎีบทดังกล่าวอีกทอดหนึ่ง นอกจากนี้ทฤษฎีบทของโรลล์ยังเป็นฐานสำหรับพิสูจน์ทฤษฎีบทของเทย์เลอร์อีกด้วย

**ประวัติ**
แม้ว่าทฤษฎีบทจะตั้งชื่อตาม มิเชล โรลล์ แต่บทพิสูจน์ในปี 1691 ของโรลล์นั้นครอบคลุมเฉพาะกรณีฟังก์ชันพหุนามเท่านั้น บทพิสูจน์ของเขาไม่ได้ใช้แคลคูลัส ซึ่งในตอนนั้นเขาถือว่าเป็นทฤษฎีที่ไม่เป็นเหตุเป็นผล ทฤษฎีของโรลล์ในรูปแบบปัจจุบันนี้พิสูจน์ครั้งแรกโดย ออกุสแต็ง-หลุยส์ โคชี ในปี ค.ศ. 1823 โดยเป็นบทแทรกหนึ่งของ ทฤษฎีบทค่าเฉลี่ย ชื่อ "ทฤษฎีบทของโรลล์" ถูกใช้เป็นครั้งแรกโดย มอริตซ์ วิลเฮล์ม โดรบิสช์ ชาวเยอรมันในปี 1834 และ กุยอิสโต เบลลาวิติส ชาวอิตาลีในปี 1846

**ตัวอย่าง**
ครึ่งวงกลมรัศมี 

**ตัวอย่างแรก: ครึ่งวงกลม**
กำหนดรัศมี   พิจารณาฟังก์ชันรูปครึ่งวงกลม
 
กราฟของฟังก์ชันข้างต้นคือครึ่งวงกลมส่วนบนที่มีจุดศูนย์กลางที่จุดกำเนิด ฟังก์ชันนี้ต่อเนื่องบนช่วงปิด  และหาอนุพันธ์ได้บนช่วงเปิด  แต่ไม่สามารถหาอนุพันธ์ได้ที่จุดปลาย   และ  ทั้งสอง
เนื่องจาก  เราสามารถใช้ใช้ทฤษฎีบทของโรลล์กับฟังก์ชันนี้ได้ และจะเห็นว่ามีจุดที่อนุพันธ์ของ  เป็นศูนย์ สังเกตว่าทฤษฎีบทนี้ใช้ได้แม้ว่าฟังก์ชันจะไม่มีอนุพันธ์ที่จุดปลายของช่วงปิดได้ เนื่องจากต้องการความหาอนุพันธ์ได้ของฟังก์ชันบนช่วงเปิดเท่านั้น

**ตัวอย่างที่สอง: ฟังก์ชันค่าสัมบูรณ์**
กราฟของฟังก์ชันค่าสัมบูรณ์
ถ้าฟังก์ชันไม่มีสมบัติหาอนุพันธ์ได้บนช่วงเปิด อาจไม่ได้ผลลัพธ์ตามทฤษฎีบทของโรลล์ พิจารณาฟังก์ชันค่าสัมบูรณ์
 
พบว่า  แต่ไม่มีค่า  ระหว่าง −1 และ 1 ที่ทำให้  ทั้งนี้เป็นเพราะว่าฟังก์ชันดังกล่าวหาอนุพันธ์ที่จุด  ไม่ได้ 
สังเกตว่าอนุพันธ์ของ  เปลี่ยนเครื่องหมายที่จุด  แต่เท่ากับ 0 ทฤษฎีบทของโรลล์ใช้ไม่ได้เพราะฟังก์ชัน  ไม่ได้หาอนุพันธ์ได้ทุกจุดในช่วงเปิด อย่างไรเสียเราจะเห็นว่า  มีจุดวิกฤติในช่วงดังกล่าว

**กรณีทั่วไป**
 ตัวอย่างที่สองเป็นตัวอย่างหนึ่งของกรณีทั่วไปของทฤษฎีบทของโรลล์:
ในกรณีที่ลิมิตทางซ้ายและลิมิตทางขวาเท่ากันทั้งสองค่าสำหรับทุก  แล้วฟังก์ชันจะหาอนุพันธ์ได้ และจะได้ทฤษฎีบทของโรลล์

**ข้อสังเกต**
 ถ้า  เป็นฟังก์ชันเว้าหรือฟังก์ชันนูน แล้วอนุพันธ์ทางขวาและอนุพันธ์ทางซ้ายจะหาได้ทุกจุด ดังนั้นลิมิตขางต้นย่อมหาได้และเป็นจำนวนจริง- รูปแบบทั่วไปนี้เพียงพอที่จะใช้พิสูจน์ว่าฟังก์ชันเป็นฟังก์ชันนูนถ้าอนุพันธ์ทางเดียวเป็นฟังก์ชันเพิ่มทางเดียว
: 

**อ้างอิง**

**ดูเพิ่ม**
 ทฤษฎีบทค่าเฉลี่ย- ทฤษฎีบทค่าระหว่างกลาง- การประมาณค่าในช่วงเชิงเส้น- ทฤษฎีบทเกาส์-ลูกาส์

**ลิงก์ภายนอก**
 id=p/r082550-  Rolle's and Mean Value Theorems ที่cut-the-knot.- บทพิสูจน์ในระบบมิซาร์ proof: http://mizar.org/version/current/html/rolle.html#T2
หมวดหมู่:แคลคูลัส
หมวดหมู่:การวิเคราะห์เชิงจริง
โบรกปา

โบรกปา คือกลุ่มชุมชนย่อยของชาวดาร์ดซึ่งอาศัยอยู่ทางตะวันออกของกัศมีร์มายาวนาน พวกเขาใช้ภาษาโบรกสตัต ซึ่งเป็นภาษาย่อยของภาษาชีนา จัดอยู่ในตระกูลภาษาอินโด-อารยัน ซึ่งไม่สามารถเข้าใจได้กับภาษาชีนากลุ่มอื่น ๆ ส่วนใหญ่ชาวโบรกปาอาศัยในเขตลาดักของประเทศอินเดีย และมีจำนวนน้อยอาศัยในเขตบัลติสถานของประเทศปากีสถาน ส่วนใหญ่พบในหมู่บ้านทาร์ (Dha), หานู (Hanu), เบียมา (Beama), คาร์กอน (Garkon), ทาร์จิก (Darchiks), ศารจัย (Sharchay), จูลิจัน (Chulichan) และพาตาลิก (Batalik) ในฝั่งอินเดีย และพ้นเส้นควบคุมจะพบบ้านคาโนก (Ganoaks), โมโรล (Morol), ดานานุซาร์ (Dananusar), เจเจทัง (Chechethang) ในเขตที่ราบสูงเดโอซาอี (Deosai) ในเขตบัลติสถานของประเทศปากีสถาน พวกเขาอ้างว่าบรรพบุรุษอพยพมาจากชีลาสในประเทศปากีสถาน

**ศัพทมูลวิทยา**
ชื่อ โบรกปา เป็นชื่อที่ชาวลาดักใช้เรียกชนกลุ่มนี้ มาจากคำว่า ดรุกปา เป็นภาษาทิเบตแปลว่า ชาวเติร์ก หรือมาจาก โบรกปา (འབྲོག་པ།) ซึ่งเป็นคำทิเบตที่แปลว่า เผ่าเร่ร่อน

**วัฒนธรรม**
ชาวโบรกปาในเลห์ส่วนใหญ่นับถือศาสนาพุทธ ขณะที่ชาวโบรกปาจำนวนหนึ่งในการ์คิลนับถือศาสนาอิสลาม ชาวโบรกปาจะไม่บริโภคนมและสัตว์ปีก รับประทานอาหารสามมื้อคือ เวลาเช้า กลางวัน และค่ำ โดยมากจะรับประทานเนื้อสัตว์โดยมากเป็นเนื้อแกะ สถานะทางเศรษฐกิจของครัวเรือนเป็นตัวกำหนดการบริโภคเนื้อสัตว์ หากมีเทศกาลหรือการประกอบพิธีกรรมจะทำให้ผู้คนเข้าถึงเนื้อแกะได้มากขึ้น

**เศรษฐกิจ**
สถานะทางเศรษฐกิจของชาวโบรกปาเปลี่ยนจากสังคมเกษตรกรรมเป็นแรงงานจ้าง การแบ่งงานโดยใช้เพศและอายุกลายเป็นเรื่องพ้นสมัย ชาวโบรกปามีคติผัวเดียวเมียเดียว เป็นครอบครัวเดี่ยว และได้รับการศึกษา โดยพัฒนาสู่การเป็นลูกจ้างในเศรษฐกิจทางทหารและการขนส่งสัมภาระ แสดงให้เห็นถึงการทำงานที่ซับซ้อนของลาดักในภาวะทันสมัย

**อ้างอิง**
หมวดหมู่:กลุ่มชาติพันธุ์ในลาดัก
หมวดหมู่:กลุ่มชาติพันธุ์ในประเทศอินเดีย
โปเกมอน มิสทะรีดันเจียน เกตส์ทูอินฟีนิตี

โปเกมอน มิสทะรีดันเจียน เกตส์ทูอินฟีนิตี (Pokémon Fushigi no Dungeon: Magnagate to Mugendai Meikyū; Pokémon Mystery Dungeon: Gates to Infinity) เป็นวิดีโอเกมแนวโรกไลก์ที่พัฒนาโดยบริษัทสไปค์ชุนซอฟท์ จำหน่ายโดยบริษัท โปเกมอน จำกัดและนินเท็นโด ออกจำหน่ายสำหรับนินเท็นโด 3ดีเอส ในประเทศญี่ปุ่นในวันที่ 23 พฤศจิกายน พ.ศ. 2555 ในอเมริกาเหนือในวันที่ 24 มีนาคม พ.ศ. 2556 ในยุโรปในวันที่ 17 พฤษภาคม พ.ศ. 2556 และในออสตราเลเซียในวันที่ 18 พฤษภาคม พ.ศ. 2556 ส่วนเนื้อเรื่องตามสไตล์ของโปเกมอน มิสทะรีดันเจียน ผู้เล่นกลายเป็นโปเกมอนและผู้เล่นตกอยู่โลกของโปเกมอนที่ภูมิภาคMist Continent วิธีเลือกโปเกมอนตอบคำถามนิสัยผู้เล่น เขาสุ่มโปเกมอนให้ต่อไปนี้ พิคาชู ซึทาจะ โพคาบู มิจูมารุ และ คิบาโกะ ผู้เล่นจะเลือกคู่หูโปเกมอนได้ เกมนี้เป็นครั้งแรกที่เพิ่มระบบเนื้อหาที่ดาวน์โหลดได้หรือDLC

**อ้างอิง**

**แหล่งข้อมูลอื่น**
  เว็บไซต์อย่างเป็นทางการ -  เว็บไซต์อย่างเป็นทางการ 
หมวดหมู่:วิดีโอเกมที่ออกวางจำหน่ายในปี พ.ศ. 2555
หมวดหมู่:เกมผลิตโดยสไปค์ชุนซอฟท์
หมวดหมู่:เกมสำหรับนินเท็นโด 3ดีเอส
หมวดหมู่:วิดีโอเกมที่พัฒนาขึ้นในประเทศญี่ปุ่น
หมวดหมู่:วิดีโอเกมตะลุยดันเจียน
หมวดหมู่:วิดีโอเกมโรกไลก์
แม่น้ำพะโค

แม่น้ำพะโค (ပဲခူးမြစ်) เป็นแม่น้ำทางตอนใต้ของประเทศพม่า ไหลผ่านพะโคและย่างกุ้ง เชื่อมกับ แม่น้ำย่างกุ้ง ทางตอนใต้ของเมืองย่างกุ้ง แม่น้ำพะโคมีต้นน้ำมาจากลำธารหลายสายบนทิวเขาพะโค เดิมเชื่อว่ามีต้นทางจากภูเขาซินนามอง ในอำเภอและปะด้าน การสำรวจทางอุทกวิทยาสมัยใหม่พบลำธารไกลออกไปทางเหนือในอำเภอพยู่ ซึ่งไหลลงสู่ลุ่มแม่น้ำพะโค แม่น้ำพะโคไหลเข้าสู่เขตย่างกุ้งบรรจบกับแม่น้ำย่างกุ้งที่ มังกี้พอยต์ อำเภอโบตะทอง ซึ่งแม่น้ำต่อจากนี้เรียกกันว่าแม่น้ำย่างกุ้ง
ในปี ค.ศ. 1608 นักผจญภัยชาวโปรตุเกส ฟีลีปึ ดึ บรีตู อี นีโกตึ หรือรู้จักในพม่าว่า งะซีนกา ได้ปล้นสะดมเจดีย์ชเวดากอง คนของเขาเอาระฆังพระเจ้าธรรมเจดีย์ 300 ตันไปโดยใช้ช้างและแรงงานบังคับ ดึ บรีตูเจตนาจะหลอมระฆังเพื่อสร้างปืนใหญ่ แต่ระฆังได้ตกลงไปในแม่น้ำขณะกำลังขนย้าย 
หลายคนพยายามค้นหาระฆังในน้ำขุ่นของแม่น้ำ จนถึงตอนนี้ก็ยังไม่สำเร็จ เจมส์ บลันต์ นักประดาน้ำลึกมืออาชีพได้ดำน้ำสำรวจ 115 ครั้ง โดยใช้ภาพ โซนาร์ ของวัตถุในพื้นที่เพื่อเป็นแนวทาง จนถึงวันนี้ก็ยังไม่ได้รับการกู้คืน นักประดาน้ำชาวพม่าหลายคนเสียชีวิตจากการตามหา รวมถึงนักดำน้ำของกองทัพเรือ 2 คนที่ติดอยู่ในซากเรือในบริเวณใกล้เคียง ระฆังได้กลายเป็นเป้าหมายของความเชื่อทางไสยศาสตร์ระดับชาติที่เชื่อว่าการค้นหาจะถูกคำสาป และการนำระฆังกลับมาเป็นกุญแจสู่การหลุดพ้นจากประเทศยากจน

**อ้างอิง**
พะโค